stanford-oval/wikipedia huggingface dataset:
Hannele Laurila

Hannele Laurila on suomalainen iskelmäartistien manageri ja entinen malli.
Hannele Laurila omisti manageri- ja ohjelmatoimisto Uniartists Oy:n, joka oli läheisessä yhteistyössä hänen miehensä Ari Laurilan johtaman levy-yhtiön Unirecords Oy:n  kanssa. Uniartists edusti Suomessa uutta toimintakulttuuria, jossa artistit olivat taustavoimien kehittämiä palvelutuotteita. Toisin kuin siihen saakka oli totuttu, artisti oli manageritoimiston palkkalistoilla. Ari Laurila tuotti muun muassa Laura Voutilaisen ensialbumin. Ari Laurila on "Kerran"-kappaleen alkuperäinen säveltäjä ja sanoittaja. Laurilan ensimmäisiä kiinnityksiä olivat 1990-luvulla Laura Voutilainen, Isto Hiltunen, Janne Hurme, Johanna Siekkinen ja Taivassatama.
Vuoden managerointisuhteen jälkeen Laura Voutilainen riitaantui manageriyhtiön kanssa ja halusi purkaa kohtuuttomana pitämänsä kolmen vuoden määräaikaisen sopimuksen. Asiasta nousi oikeusjuttu, jossa Uniartist Oy vaati Voutilaiselta neljän miljoonan markan korvauksia sopimusrikkomuksesta. Kesällä 1995 Kouvolan hovioikeus ratkaisi asian siten, että Voutilainen pääsi managerisopimuksesta irti. Koska tällaisesta ei ollut Suomessa ennakkotapausta, Voutilainen ja Laurila joutuivat maksamaan omat oikeudenkäyntikulunsa. Sittemmin Laurilan ja Voutilaisen välit ovat kuitenkin korjaantuneet.
Uniartists ja Unirecords saivat 1990-luvulla julkisuutta myös Johanna Siekkisen kappaleisiin kohdistuneiden plagiointisyytösten vuoksi. Hannele Laurilan mukaan kappaleista vastasi jugoslavialaistaustainen säveltäjä Michael Goodman.
Vuosituhannen vaihteessa Laurila manageroi Maria Lundia ja ruotsalaista lapsitähteä Josefine Garlinea, joka kuitenkin lopetti uransa menetettyään isänsä ja veljensä Milanon lento-onnettomuudessa lokakuussa 2001. Tämän jälkeen Laurila vetäytyi pois julkisuudesta ja on toiminut terveydenhoidon tietojärjestelmien ja kiinteistönvälityksen parissa. Hän aloitti myös managerintyöt uudelleen vuonna 2014, jolloin hänen talliinsa kuuluivat lehtitietojen mukaan Nomi Enckell ja Mari Varjovirta.
Nuoruudessaan Laurila työskenteli mallina Laila Snellmanin Paparazzi-mallitoimiston listoilla.
Hanna Piirinen

Hanna Ottilia Piirinen (29. huhtikuuta 1881 Vehkalahti – 24. joulukuuta 1955 Harjavalta) oli suomalainen  kirjallisuuden suomentaja. Hän käytti myös nimimerkkejä Onni Aronaho ja Simo Saarenpää.
Suomennoksia

Nimellä Hanna Piirinen:
Emilie Flygare-Carlén : Ei koskaan liian myöhään. Kustannus Oy Kirja, Helsinki 1916
Emilie Flygare-Carlén : Elämän polulla. Kustannus Oy Kirja, Helsinki 1916
Emilie Flygare-Carlén : Estrid. Kustannus Oy Kirja, Helsinki 1916
Emilie Flygare-Carlén : Kreivittären mielioikku. Kustannus Oy Kirja, Helsinki 1916
Nikolaus zu Dohna-Schloden : Kaapparilaiva Möwen toinen matka. Kustannus Oy Kirja, Helsinki 1917
Emilie Flygare-Carlén : Onnellinen pari. Kustannus Oy Kirja, Helsinki 1917
Reikäompelu : ohjeita ja malleja reikäompelutöiden tekoon ; Th. Düsing'in saksalaisen alkuteoksen mukaan suomeksi toim. H. P. Kirja, Helsinki 1924
Nimimerkillä Onni Arvonaho:
Helene Lang : Naisjuoni : yksinäytöksinen pila ; suomeksi sovittanut Onni Arvonaho. Näytelmäkirjasto n:o 83. Yrjö Weilin, Helsinki 1912
Carl Görlitz : Rikoksellinen : yksinäytöksinen huvinäytelmä ; suomeksi sovittanut Onni Arvonaho. Näytelmäkirjasto n:o 88. Yrjö Weilin, Helsinki 1912
Nimimerkillä Simo Saarenpää:
Carl Görlitz : Muistamaton : yksinäytöksinen huvinäytelmä ; mukaillen suomentanut Simo Saarenpää. Näytelmäkirjasto n:o 95. Kirja, Helsinki 1913
G. Fischer-Ohmann : Salapoliisi : 1-näytöksinen pila ; suomeksi mukaili Simo Saarenpää. Näytelmäkirjasto n:o 99. Kirja, Helsinki 1913
Turhaa touhua : yksinäytöksinen pila ; suomeksi mukaili Simo Saarenpää. Näytelmäkirjasto n:o 101. Kirja, Helsinki 1913
Louis Arbertus : Huonetoverit : yksinäytöksinen pila ; suomeksi mukaili Simo Saarenpää. Näytelmäkirjasto n:o 105. Kirja, Helsinki 1913
Hyvät todistukset : kolminäytöksinen huvinäytelmä ; Mallachow-Elsner'in mukaan suomeksi sovittanut Simo Saarenpää. Näytelmäkirjasto n:o 134. Kirja, Helsinki 1915
Halidi

Teflonin rakenne
Halidi on halogeenin yhdiste, jossa halogeeni on elektronegatiivisempana osapuolena. Yleensä halogeeni on negatiivisena ionina, jolloin kyseessä on halidin suola. Kaikki alkalimetallit muodostavat halideja, jotka ovat valkoisia kiintoaineita, esimerkiksi natriumkloridi eli pöytäsuola. Halideja ja halidi-ioneja ovat fluoridi, kloridi, bromidi, jodidi ja astatidi.
Alkyylihalidit ovat aineita, joissa on kovalenttinen hiilen ja halogeenin välinen sidos, esimerkiksi teflon.
Metallihalideja käytetään monimetallilampuissa, jotka ovat samankaltaisia kuin elohopeahöyrylamput, mutta niiden tuottama valo on puhtaamman valkeaa ja värientoistokyky parempi.
Esimerkkejä

litiumkloridi (LiCl)
natriumkloridi (NaCl)
kaliumkloridi (KCl)
kaliumjodidi (KI)
kalsiumkloridi (CaCl2): tekee oranssin värin ilotulitteissa
kupari(II)kloridi (CuCl2): tekee turkoosinsinisen värin ilotulitteissa
hopeakloridi (AgCl)
kloorifluoridi (ClF)
organohalidit
metyylibromidi (CH3Br)
allyylijodidi (C3H5I)
Hakkarinriipi

| Hakkarinriipi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°38′06″N, 24°48′00″E
Vesistöalue ja valuma-alueen tietoja
Laskujoki:  oja Palolompoloon 
Järvinumero:  67.971.1.002
Mittaustietoja
Pinnankorkeus:  100 m  
Rantaviiva:  1,039 km  
Pinta-ala:  5,488 ha  
Tilavuus:  40 000 m³  
Keskisyvyys:  0,73 m  
Suurin syvyys:  1,1 m  
Saaria:  ei saaria 
 fiHakkarinriipi 
Hakkarinriipi  on Lapissa Ylitorniolla Raanujärven kylän lähellä sijaitseva järvi.
Maantietoa

Järven pinta-ala on 5,5 hehtaaria, se on 450 metriä pitkä ja 200 metriä leveä. Järvellä ei ole kartan mukaan saaria. Järven tilavuudeksi on saatu 40 000 kuutiometriä. Sen keskisyvyys on 0,7 metriä ja suurin syvyys on 1,1 metriä. Sen rantaviivan pituus on 1,0 kilometriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Palojoen valuma-alueella (67.97), jonka Alisen Palojoen alueeseen (67.971) se kuuluu. Järven vedenpinnan korkeus on 100 metriä mpy.
Haverinen

Haverinen on seuraavien henkilöiden sukunimi:
Aino Haverinen (1875–1943), operettitaiteilija ja näyttelijä
Anna Haverinen (o.s. Fonsell, ent. Kemppi, ent. Nurminen, 1884–1959), kansanedustaja (sos.dem.)
Bertta Haverinen ( o.s. Komulainen, 1914–2001), karjakko, kirjailija ja pakinoitsija
Espe Haverinen (s. 1964), rockmuusikko
Henna Haverinen (s. 1982), näyttelijä
Jari Haverinen (s. 1972), pikajuoksija
Joni Haverinen (s. 1987), jääkiekkoilija
Kaisa Haverinen (myöh. Liski, s. 1968), tv-ohjelmassa Kiinteistökuningatar Kaisa esiintynyt kiinteistövälittäjä
Margareta Haverinen (oik. Brita Margareta Brandt, s. 1952), oopperalaulaja
Pertti Haverinen (s. 1962), säveltäjä, sovittaja ja tuottaja
Rea Tallgren (o.s. Haverinen, s. 1986), radiotoimittaja ja -juontaja
Renne Haverinen (1863–1898), Akseli Gallen-Kallelan ja Louis Sparren oppaana maalausretkillä toiminut kruununtorppari.
| --- | --- |
: Tällä täsmennyssivulla luetellaan henkilöitä, joilla on sama sukunimi.
H.O.T:n diskografia

| Julkaisut |
| --- | --- | --- |
| ↙Studioalbumit | 5 |  |
| ↙Livealbumit | 3 |  |
| ↙Kokoelmat | 1 |  |
| ↙Singlet | 13 |  |
H.O.T. (kor. 에쵸티) oli eteläkorealainen poikabändi 1990-luvun lopussa. Yhtyeen nimi on akronyymi, joka tulee sanoista "High-five Of Teenagers". SM Entertainmentin vuonna 1996 muodostama yhtye hajosi vuonna 2001.
Studioalbumit

| Vuosi | Albumi |
| --- | --- |
1996: Volume 1 - We Hate All Kinds of Violence Julkaistu: Syyskuun 7, 1996  Levy-yhtiö: SM Entertainment
1997: Volume 2 - Wolf and Sheep Julkaistu: Elokuun 11, 1997  Levy-yhtiö: SM Entertainment
1998: Volume 3 - Resurrection Julkaistu: Syyskuun 9, 1998  Levy-yhtiö: SM Entertainment
1999: Volume 4 - Iyah! Julkaistu: Syyskuun 15, 1999  Levy-yhtiö: SM Entertainment
2000: Volume 5 - Outside Castle Julkaistu: Syyskuun 29, 2000  Levy-yhtiö: SM Entertainment
Livealbumit

Greatest Hits: Song Collection Live Album (1999)
99 Live in Seoul (2000)
H.O.T. Forever (2001)
Kokoelmat

Age of Peace: The Original Soundtrack (2000)
Singlet

Warrior's Descendant (1996)
Candy (1996)
Wolf and Sheep (1997)
Full of Happiness (1997)
We Are the Future (1997)
Line Up! (1998)
Hope (1998)
I Yah! (1999)
Git it Up (1999)
It's Been Raining Since You Left Me (1999)
Outside Castle (2000)
We Can Do It (2000)
A Song For Lady (2000)
Hamsa

Israelilaisia hamsa-amuletteja
Tunisialainen hamsa-kaulakoru
Hamsa on amuletti, jonka uskotaan suojelevan pahalta silmältä. Amuletti on kädenmuotoinen, ja usein siinä esiintyy myös silmä. Hamsa on suosittu Lähi-idän ja Pohjois-Afrikan kulttuureissa, ja se on yleinen juutalaisten, muslimien ja Lähi-idän kristittyjen käyttämä symboli. Juutalaiset ovat käyttäneet siitä myös nimitystä Mirjamin käsi, muslimit nimitystä Fatiman käsi ja kristityt nimitystä Marian käsi.
Hamsan on alkuperä on mahdollisesti kanaanilaisten kulttuurissa. On arveltu, että juutalaiset ovat yksi ensimmäisistä hamsaa amulettina käyttäneistä ryhmistä, joskin on myös esitetty näkemys, jonka mukaan juutalaiset olisivat omaksuneet symbolin muslimeilta.
Aiheesta muualla

Kuvia tai muita tiedostoja aiheesta Hamsa Wikimedia Commonsissa
Haverhillin rautatieasema

Haverhillin rautatieasema oli rautatieasema Stour Valley Railwayn varrella Haverhillissä, Suffolkissa. Se oli käytössä vuosina 1865–1967.
Asema avattiin 1. kesäkuuta 1865. Sen nimeksi muutettiin vuosien 1923–1952 ajaksi Haverhill North erotukseksi Haverhill Southin asemasta.
Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Haverhillin asema suljettiin samana päivänä.
Aseman alue on suurilta osin tuhoutunut. Osa laitureista saattaa kuitenkin olla vielä ehjänä aluskasvillisuuden ja täyttömaan alla. Lisäksi aseman tavaravarasto on käytössä kunnan varikkona.
Hanna Rauta

Hanna Rauta os. Pätiälä (sukunimi vuoteen 1935 Regnell; 29. kesäkuuta 1877 Asikkala – 26. kesäkuuta 1956 Luopioinen) oli suomalainen uskonnollinen kirjailija.
Raudan vanhemmat olivat muun muassa enimmillään kymmenen eri aateliskartanon omistaja, taloustirehööri Kalle Kustaa Pätiälä ja Adolfiina Gustaava Eskola. Perhe muutti Luopioisiin Hannan ollessa 14-vuotias. Hanna Rauta meni naimisiin 29. kesäkuuta 1896 kartanonomistaja Karl William Regnellin kanssa. Hän otti kirjailijanimensä Hanna Rauta myös viralliseksi nimekseen vuonna 1935.
Rauta erosi yhdessä veljensä pastori Heino Pätiälän (1880–1950, puoliso Alma von Essen af Zellie) ja muiden evankelisten kanssa Suomen evankelis-luterilaisesta valtiokirkosta 1920-luvulla koska heidän mielestään kirkko ei ollut tarpeeksi sitoutunut luterilaisiin tunnustuskirjoihin. He perustivat evankelisluterilaisia vapaaseurakuntia ensin lokakuussa 1923 Luopioisiin ja sitten 1924 Hämeenlinnaan, Tampereelle, Veteliin ja Marttilaan.
Rauta kuului Orpokotiyhdistys Siunaukselan ja Karkun kansalaisopiston johtokuntaan ja hän oli jäsenenä Suomen Vapaan Evankelis-luterilaisen Seurakuntaliiton hallituksessa vuodesta 1928 aina vuoteen 1956. Rauta teki opintomatkan Tanskaan ja Saksaan 1921 sekä Japaniin ja Yhdysvaltoihin 1925. Hän teki kerran myös kokonaisen maailmanympärysmatkan, ja kertoo siitä esimerkiksi kirjassaan Matkani maan ympäri.
Teoksia

Vanhaa ja uutta virttä. Suomen ev.luth. nuorukais-yhdistys, Helsinki 1906, 2. painos 1909, 3. painos 1920, 4. painos 1936, 5. painos 1945, 6. painos 1955, 7. painos 1984, 8. painos 1996
Sidotuita. Suomen luth. evank.-yhdistys, Helsinki 1911, 2. painos Suomen lut. evank. -yhdistys, Helsinki 1945
Kesä, jota odotettiin, romaani. WSOY 1915, 2. painos WSOY 1920, Suomen luterilainen evankeliumiyhdistys, Helsinki 1959, 4. painos, SLEY-kirjat 1983
Marja ja Mirja, kertomus lapsille. Helsinki 1915, 2. painos Orpokoti Siunauksela, Tampere 1920, 3. painos Orpokoti Siunauksela, Vammala 1930
Toivontalo. WSOY 1916, 2. painos 1917, 3. painos Suomen luterilainen evankeliumiyhdistys, Helsinki 1952
Kuusenkynttilä joulukertomuksia lapsille. Suomen luth. evank.-yhdistys, Helsinki 1917, 2. painos 1925
Kuvia nähtyjä lunastusveren valossa. Orpokoti-yhdistys Siunauksela, Nokia 1918
Tohtori Sorva. WSOY 1921
Muistojulkaisu Orpokotiyhdistys Siunaukselan kymmenvuotisjuhlaan heinäkuussa 1922: Siunauksela 1912 - 1922.  Hämeenlinna 1922, uusintapainos 1987
Matkani maan ympäri. Tekijä, Hämeenlinna 1926, uusintapainos 2003
Sipi-vaarin kasvatti, nuorisoromaani. WSOY 1933, 2. painos Suomen lut. evak. -yhdistys, Helsinki 1946, 3. painos 1947, 1955, 4. painos 1963, 5. painos SLEY-kirjat, Helsinki 1982, 6. painos 1963, 7. painos Arkki, Helsinki 2007
Meidän äiti, äitienpäiväromaani. WSOY 1935, 2. painos WSOY 1936, Suomen lut. evank. -yhdistys, Helsinki 1948, 3. painos WSOY 1962, 4. painos Suomen luterilainen evankeliumiyhdistys, Helsinki 1958, SLEY-kirjat, Helsinki 1982
Naapurirakkautta, romaani. WSOY 1936, 2. painos Suomen luterilainen evankeliumiyhdistys, Helsinki 1951
Pääsiäinen ja Helluntai Suomen vapaan ev. lut. seurakuntaliiton kevätlehti, toimittaneet toim. H. J. Pätiälä ja Hanna Rauta. Suomen vapaa ev. lut. seurakuntaliitto, Tampere 1936
Kalle Antinpoika. WSOY 1938, 2. painos Suomen vapaa ev.-lut. seurakuntaliitto, Luopioinen 1969, 3. painos 1989
Mummu kertoo kirja kodin pikkuväelle.   Suomen vapaa evank. lut. seurakuntaliitto, Tampere 1945, 2. painos Suomen luterilainen evankeliumiyhdistys, Helsinki 1952
Tavaajia, kolme kertomusta lapsille. Suomen lut. ev. -yhdistys, Helsinki 1946
Ei muuta tietä. Suomen lut. evank. -yhdistys, Helsinki 1947
Vähäpään väkeä. 1949
Iäinen sävel. Suomen luterilainen evankeliumiyhdistys, Helsinki 1954
Aaro ja Loviisa. Suomen luterilainen evankeliumiyhdistys, Helsinki 1958
Nähtyä ja koettua. Suomen vapaa evankelisluterilainen seurakuntaliitto 1976
Hamran piiri (Taalainmaa)

| Hamran piiri |
| --- | --- |
 Hamran kirkko
 fiHamran piiri 
 61°39′18″N, 14°59′46″E 
Valtio:   Ruotsi
Maakunta:  Taalainmaa
Lääni:  Gävleborgin lääni
Kunta:  Ljusdalin kunta
Piirikoodi:  217052
Väestö
Väkiluku (2022):  216 
Hamran piiri (ruots. Hamra distrikt) sijaitsee Ljusdalin kunnassa Ruotsissa. Sen väkiluku on 216  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Ljusdalin kunnan piirit
Eschnapurin tiikeri (vuoden 1959 elokuva)

| Eschnapurin tiikeri> Der Tiger von Eschnapur |
| --- | --- |

Ohjaaja:  Fritz Lang
Käsikirjoittaja:   Fritz Lang  Werner Jörg Lüddecke 
Perustuu:  Thea von Harboun romaaniin Das Indische Grabmal
Tuottaja:  Artur Brauner
Säveltäjä:  Michel Michelet
Kuvaaja:  Richard Angst
Leikkaaja:  Walter Wischniewsky
Pääosat:   Debra Paget  Paul Hubschmid  Walter Reyer 
Valmistustiedot
Valmistusmaa:  Saksan liittotasavalta, Ranska, Italia
Tuotantoyhtiö:  CCC Film (Artur Brauner)
Levittäjä:  American International Pictures
Ensi-ilta:  22. tammikuuta 1959
Kesto:  101 min
Alkuperäiskieli:  saksa
Seuraaja:  Maharadjan kosto
Aiheesta muualla
IMDb 
Elonet
AllMovie
Infobox OKNimi-testi OK: 
Eschnapurin tiikeri (Der Tiger von Eschnapur) on Fritz Langin ohjaama saksalainen seikkailuelokuva vuodelta 1959. Se on ensimmäinen osa Thea von Harboun romaanista Das Indische Grabmal tekemästä Langin kaksiosaisesta elokuvasarjasta. Toinen osa on samana vuonna valmistunut Maharadjan kosto. Elokuvan on käsikirjoittanut Lang ja Werner Jörg Lüddecke, ja sen pääosissa ovat Debra Paget, Paul Hubschmid ja Walter Reyer.
Eschnapurin tiikeri on romanttinen seikkailuelokuva. Intiaan saapuva saksalaisarkkitehti rakastuu temppelitanssijaan, johon myös maharadja on iskenyt silmänsä. Toisin kuin aikansa amerikkalaiset spektaakkelit, Langin upeasti puvustettu ja lavastettu elokuva ei joutunut kokemaan sensuurin toimia, ja esimerkiksi tanssijatar on varsin vähäpukeinen ja rooli suoraviivainen. Kriitikko toteaa, että nykykatsojan silmissä näyttelijäntyö on suurellista ja meikatut naamat kömpelöitä. Toinen kriitikko luonnehtii Eschnapurin tiikeriä viehättävän vanhanaikaiseksi ja toteaa, että koska elokuvalle tehtiin jatkoa, se päättyy katsojaa koukuttavaan tilanteeseen.
Guaranat

| Guaranat |
| --- | --- |
 Guarana (Paullinia cupana)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Ylälahko::  Rosanae
Lahko::  Sapindales
Heimo::  Saippuamarjakasvit Sapindaceae
Alaheimo::  Sapindoideae
Suku::  Guaranat Paullinia  L.
Katso myös
   Guaranat Wikispeciesissä   Guaranat Commonsissa 
Infobox OKNimi-testi OK: 
Guaranat (Paullinia) on kasvisuku, joka kuuluu saippuamarjakasvien heimoon. Siinä on yli 160 lajia. Guaranaa (Paullinia cupana) kasvatetaan sen kofeiinipitoisten siementen vuoksi.
Aiheesta muualla

Suomen Lajitietokeskus: Guaranat – Paullinia
FV-3

FV-3 on Fuerteventuran saarella, Espanjassa kulkeva päätie, joka toimii saaren pääkaupunki, Puerto del Rosarion kehätienä. Tiellä on pituutta noin 8 kilometriä ja se yhdistää pääkaupungista säteittäin lähtevät tiet; FV-1 (pohjoiseen), FV-10 (luoteeseen), FV-20 (lounaaseen) ja FV-2 (etelään ja lentoasemalle). Tie ei ole moottoritie vaan yksikaistainen eritasoliittymillä varustettu sekaliikennetie.
Fifth Harmony

| Fifth Harmony |
| --- | --- |
 Fifth Harmony vuonna 2013. Vasemmalta oikealle: Ally Brooke, Normani Kordei, Lauren Jauregui, Dinah Jane ja Camila Cabello.
Tiedot
Toiminnassa:  2012–2018
Tyylilaji:  pop, R&B
Kotipaikka:   Miami, Florida
Laulukieli:  englanti, espanja
Jäsenet:  Dinah Jane Normani Kordei Ally Brooke Lauren Jauregui
Entiset jäsenet:  Camila Cabello
Levy-yhtiö:  Syco Music   Epic Records  
Aiheesta muualla
Kotisivut
Infobox OKNimi-testi OK: 
Fifth Harmony vuonna 2017. Ally Brooke (vas.), Normani Kordei, Dinah Jane ja Lauren Jauregui.
Fifth Harmony (aiemmin 1432 ja LYLAS) on yhdysvaltalainen tyttöbändi, joka perustettiin X Factor USA -laulukilpailun toisella tuotantokaudella vuonna 2012. Yhtyeeseen kuuluvat Ally Brooke Hernandez, Dinah Jane Hansen, Lauren Jauregui ja Normani Hamilton. Viides jäsen Camila Cabello lähti yhtyeestä joulukuussa 2016.
Fifth Harmony on saanut innoitusta musiikkiinsa lukuisilta esikuviltaan, joiksi he listaavat muun muassa Mariah Careyn, Beyoncé Knowlesin, Selena Gomezin, Alicia Keysin, Christina Aguileran, Adelen ja Destiny’s Childin.
Historia

Fifth Harmonyn jäsenet osallistuivat yksittäin X Factorin koelauluihin, ja heidät yhdistettiin ryhmäksi Bootcampilla valmentajanaan Simon Cowell. Myös Demi Lovato oli mukana yhtyeen muodostamisessa. Kun ryhmä pääsi esiintymään Simon Cowellin edessä Tuomareiden talo-vaiheessa, Cowell vakuuttui heidän versiostaan Shontellen ”Impossible”-kappaleesta. Yhtyeen kaksi ensimmäistä nimeä saivat kritiikkiä kilpailun aikana, joten lopullinen nimi valittiin ohjelman katsojien kautta. Yleisö valitsi yhtyeen nimeksi ”Fifth Harmony”. Yhtye pääsi finaalikolmikkoon yhdessä Tate Stevensin ja Carly Rose Sonenclarin kanssa. He sijoittuivat kisassa lopulta kolmanneksi.
Helmikuussa 2013 Fifth Harmony solmi levytyssopimukset Simon Cowellin Syco Musicin ja L. A. Reidin Epic Recordsin kanssa. Yhtye julkaisi ensimmäisen singlensä ”Miss Movin’ On” kesäkuussa 2013. Single nousi sijalle 76 Billboard Hot 100 -listalla ja myi kultaa yli 500 000 latauksellaan. Debyyttisinglen jälkeen yhtye julkaisi EP-levyn Better Together lokakuussa 2013.
Yhtyeen läpimurto tapahtui helmikuussa 2015 heidän ensimmäisen studioalbuminsa Reflectionin myötä. Siltä julkaistiin singleinä kappaleet ”BO$$”, ”Sledgehammer” ja ”Worth It”, jotka kaikki myivät platinaa, viimeksi mainittu kolminkertaisesti. Bändi aloitti ensimmäisen, vuoden pituisen kiertueensa The Reflection Tourin helmikuussa 2015 Yhdysvalloissa.
Fifth Harmony julkaisi toisen albuminsa 7/27 toukokuussa 2016. Nimen taustalla on päivämäärä, jona Fifth Harmony muodostettiin X Factorissa, eli 27. heinäkuuta. Albumin johtosinglenä julkaistu ”Work from Home” sijoittui top 10-listoille 22 maassa. Siitä tuli yhtyeen parhaiten sijoittunut single Yhdysvalloissa – se nousi Billboard Hot 100 -listan sijalle 4. Albumin kolme muuta singleä ovat ”All in My Head (Flex)”, ”Write on Me” ja ”That’s My Girl”. 7/27 myi maailmanlaajuisesti yhteensä 1,6 miljoonaa kopiota, tehden siitä yhtyeen menestyneimmän albumin. Fifth Harmony lähti kesäkuussa 2016 toiselle kiertueelleen 7/27 Tour, joka ulottui Eurooppaan asti. Lokakuussa he kertoivat aloittavansa kolmannen albuminsa työstämisen. Joulukuusta 2016 lähtien Fifth Harmony on jatkanut neljän laulajan ryhmänä Camila Cabellon erottua yhtyeestä.
Fifth Harmony julkaisi ensimmäisen singlen ”Down” heidän uusimmalta albumiltaan 2. kesäkuuta 2017.
Yhtye ilmoitti jäävänsä tauolle maaliskuussa 2018.[lähde? ]
Jäsenet > Dinah Jane

Dinah Jane Ilaisaane Milika Hansen Amasio (s. 22. kesäkuuta 1997) syntyi ja kasvoi Santa Anassa, Kaliforniassa. Hänellä on polynesialaisia ja tongalaisia sukujuuria. Hansenin musiikillisia esikuvia ovat muun muassa Beyoncé, Leona Lewis, Mariah Carey ja Etta James. Hansen aloitti laulamisen neljävuotiaana. Hän esiintyi julkisesti ensimmäisen kerran seitsenvuotiaana laulaessaan Yhdysvaltain kansallislaulun Sacramentossa. Siitä saakka Hansen lauloi useissa tapahtumissa ja hänet esiteltiin monille musiikkituottajille.
Hansen koe-esiintyi X Factor -ohjelmassa Beyoncén kappaleella ”If I Were a Boy”. Bootcamp-vaiheessa hän esitti Kelly Clarksonin kappaleen ”Stronger (What Doesn't Kill You)” vastakkain toisen kilpailijan Diamond Whiten kanssa. Hän unohti laulun sanat eikä päässyt jatkoon sooloartistina, mutta kutsuttiin myöhemmin takaisin kilpailuun liittymään Fifth Harmonyyn. Vuonna 2015 Hansen koe-esiintyi animaatioelokuvan Vaiana päähahmon äänirooliin, mutta sen sai Auli'i Cravalho.
Dinah Jane oli mukana kappaleessa "Boom Boom" Red Onen, Daddy Yankeen ja French Montanan kanssa.
Jäsenet > Normani Kordei

Normani Kordei Hamilton (s. 31. toukokuuta 1996) on syntyisin Atlantasta, Georgian osavaltiosta. Hän kasvoi New Orleansissa, kunnes perhe muutti Hurrikaani Katrinan jälkeen Houstoniin vuonna 2005. Hamilton aloitti laulamisen ja tanssimisen kolmevuotiaana, ja voitti nuorena useita palkintoja tanssi- ja voimistelukisoissa. Hän äänitti ensimmäisen oman kappaleensa ollessaan 13-vuotias. Hamilton on maininnut Beyoncén suurimmaksi esikuvakseen. Ennen X Factoria Hamilton kisasi Miss Texas -kauneuskilpailussa ja pääsi finaaliin, mutta jätti kilpailun kesken X Factorin koe-esiintymisten vuoksi.
Hamilton esitti X Factorin koelauluissa Aretha Franklinin kappaleen ”Chain of Fools”. Muiden jäsenten tavoin hän putosi kisasta Bootcamp-vaiheessa, mutta palasi takaisin kilpailuun liittyäkseen Fifth Harmonyyn. Hamilton on myös tehnyt pieniä sooloprojekteja, mm. cover-version Draken kappaleista ”Fake Love” ja ”Sneakin’”. Vuonna 2017 Hamilton oli mukana Dancing with the Stars -tanssikilpailun 24. tuotantokaudella ja sijoittui parinsa kanssa kolmanneksi. Hänellä oli myös pieni rooli HBO:n sarjassa Treme.
Jäsenet > Ally Brooke Hernandez

Allyson Brooke Hernandez (s. 7. heinäkuuta 1993) on kotoisin San Antoniosta, Texasista. Hänen vanhempansa ovat Jerry ja Patricia Hernandez, ja hän on meksikolaista syntyperää. Hernandez osallistui X Factorin koelauluihin Austinissa ja esitti Jaci Velásquezin kappaleen ”On My Knees”. Hän on laulanut yhdeksänvuotiaasta lähtien ja maininnut suosikkiartistinsa olevan Selena. Pudottuaan X Factorista Bootcamp-vaiheessa Hernandez kutsuttiin myöhemmin takaisin kilpailuun ja muodostamaan viiden tytön yhtyettä Fifth Harmony. Häntä kutsutaan yhtyeessä ”pikku isosiskoksi”, sillä hän on ryhmän jäsenistä vanhin mutta pienikokoisin.
Vuonna 2017 Hernandez oli mukana Lost Kingsin kappaleella ”Look At Us Now”.